Pɛl 13
1
Gat mi pɛl tiitdɛ ruac gua̱n,
kä gat mi dhɔ̱ŋ dhɔ̱ŋ
/cɛ luek a liŋɛ.
2
Jek raan mi gɔaa kɛ ruacdɛ
mi gɔaa,
kä ram mi gua̱n nyuɔɔni
jekɛ ni ko̱r.
3
Kä ram mi tiit thokdɛ
gaŋɛ tëkdɛ,
kä ram mi ruac ɛlɔ̱ŋ
la no̱ŋɛ rɔ da̱k.
4
Kä ram mi duaal thilɛ
mi jekɛ muundɛ,
kä mun raam mi läät
jekɛ ria̱ŋ thi̱n.
5
Kä gua̱n cuŋni lo̱kɛ mi la kac,
kä gua̱n nyuɔɔni latdɛ ni nyin
po̱cä kɛnɛ kac.
6
Kä cuŋ gaŋkɛ ram mi gɔaa,
kä dueer bathkɛ ram
mi jiääk.
7
Kä tëë kɛ ram mi caar rɔ
i̱ tëë kɛ,
ria̱ŋ kä thilɛ jɛ duɔ̱ɔ̱r,
kɛ ram mi caar rɔ i̱ ɛ can
kä riäŋɛ.
8
Kä ria̱ŋ ran käänɛ tëk ran,
kä can /cɛ tëkdɛ gaŋ.
9
Kä ram mi gua̱n cuŋni ce̱tdɛ
nikɛ mac mi bo̱l,
kä ji̱ dueeri ce̱tkɛ kɛ lɛmbär
mi ca bi̱i̱dɛ ka̱m raar.
10
Kä liak no̱o̱ŋɛ ni gak,
kä pɛl tëë kɛ ram in nhɔk luek.
11
Mi ci ria̱ŋ jek kɛ pɛ̈th,
la riawɛ,
kä ram mi took ria̱ŋ a kuiy
la reepɛ rɔ.
12
Mi ci min ŋääthi ɛlɔ̱ŋ dueer,
la lɔcdu a jiɛth,
kä mi ci min go̱o̱ri jek
ɛ tɛ̈th lɔaac.
13
Kä ram mi lo̱k ruac no̱ŋɛ
ni rɔ riɛk,
kä ram mi luth luek ba
culikä.
14
Ŋi̱i̱c raam mi pɛl ɛ cuut teekä,
kä käänɛ raan dup li̱eth.
15
Ram mi tekɛ ca̱r jekɛ gɔɔy,
kä ram thil ca̱r riawɛ.
16
Nɛy diaal tin tekɛ ca̱r
lät kɛ pɛlä,
kä dɔ̱a̱r lätdɛ ni dɔ̱ɔ̱rɛ.
17
Kä jääk mi jiääk no̱ŋɛ
naath riɛk,
kä jääk mi gɔaa luäkɛ naath.
18
Kä ram /ci luek liŋ tëëkɛ
can kɛnɛ pöc,
kä ram liŋ luek tëëkɛ luth.
19
Gɔaa ɣöö ci mi go̱o̱ri jek,
kä päl dueeri jiäkɛ kä dɔ̱a̱r.
20
Jek ram mi jäl kɛɛl kɛ nɛy
ti pɛl,
kä jek ram mi jäl kɛɛl
kɛ nɛy ti dɔa̱a̱r riɛk.
21
Kä lät jiäkni guurɛ gua̱n dui̱rä,
kä ram mi gɔaa jekɛ cuŋ.
22
Kä ram mi gɔaa bänyɛ
gaat gankɛ ria̱ŋ,
kä ria̱ŋ raam mi jiääk dothɛ
kɛ nɛy tin gɔw.
23
Ciɛk kak raam mi dɔ̱a̱r ɛlɔ̱ŋ,
ku kui̱c ŋɔaanidɛ kɛ la dup.
24
Ram /ci gatdɛ duäc
/cɛ nhɔk ni jɛ,
kä ram mi nhɔk gatdɛ
nyuuthɛ jɛ kɛ ciaŋ.
25
Mi̱th gua̱n cuŋni ce̱tkɛ lɔcdɛ,
kä ram mi lät jiäk näk buɔthɛ.
